АҞӘА, абҵара 29— Sputnik. Раԥхьаӡа акәны Америка, реиҳа иԥшӡоу ҳәа аиндаҭлараҿы далырхит Даун исиндром змоу аҭыԥҳа. Абри атәы аанацҳауеит РИА Новости.
"Мисс Миннесота" ҳәа ахьӡ лыхҵоуп 22-шықәса зхыҵуа, Даун исиндром змоу Микаиле Холмгрен. Аӡбаҩцәа ишырҳәаз ала лара далкаахеит лыччаԥшь хааи лыкәашаратә қәгылареи рзы.
"Сара кәашарыла сгәы иҭоу аасырԥшуеит. Исҭахуп ауаа идсырбар исылшоны иҟоу зегьы", — лҳәеит лара.
Аиндаҭлара анагӡаратә директор Дениз Уоллис аӡбаҩцәа ирыдыркылаз аӡбра гәахәара лнаҭеит.
"Дарбанзаалак, хә-минуҭк ирыдамхаргьы аамҭа лыцызхызгаз длыдылхалоит", — лҳәеит лара Микаиле Холмгрен лзы.
Аиндаҭлара "Мисс Миннесота" аиҿкааҩцәа рҽазыршәоит алахәылацәа реилазаара еиуеиԥшымкәа реидкылара.